b'\n_START_ARTICLE_\nAmeri\xc4\x8dki muflon\n_START_SECTION_\nObilje\xc5\xbeja\n_START_PARAGRAPH_\nOba spola imaju rogove. Mu\xc5\xbejakovi su zakrenuti (110cm ), a \xc5\xbeenkini ravni (30cm). Muflon je ugro\xc5\xbeen zbog njihovih rogova koji se koriste kao ukras, a te\xc5\xbee oko 14 kg. Mu\xc5\xbejaci se jakim udaranjem rogova o rogove bore za prevlast. Bore se oko \xc5\xbeenki ili oko teritorija. Ti udarci su jako glasni. Muflon ima izvrstan vid koji mu omogu\xc4\x87uje vidjeti najmanje pokrete u okolini. Zato ga je te\xc5\xa1ko uloviti. Prije dolaska Europljana kanadska je ovca (muflon) brojila nekoliko milijuna jedinki. Masovni lov doveo je do toga da im prijeti izumiranje. I infekcije koje su stigle do njih kontaktom s doma\xc4\x87im ovcama uzrokovale su smanjenje populacija. Oko 1900-te bilo ih je oko 60.000 jedinki. Iako je lov danas najstro\xc5\xbee zabranjen, broj se jo\xc5\xa1 uvijek nije bitno pove\xc4\x87ao.\n_START_SECTION_\nPona\xc5\xa1anje\n_START_PARAGRAPH_\nMuflon je brdska \xc5\xbeivotinja. Po uzvisinama se kre\xc4\x87e neobi\xc4\x8dno spretno, u skokovima, a \xc5\xbeivi na planinskim livadama, iznad granice drve\xc4\x87a. Na tim visokim podru\xc4\x8djima godovo da mu ne prijeti opasnost od prirodnih neprijatelja kao \xc5\xa1to su kojoti i pume. Hrane se travom i drugim biljem._NEWLINE_\xc5\xbdenke s mladuncima formiraju mala krda od osam do deset jedinki, a u rijetkim slu\xc4\x8dajevima u ta krda mog\xc5\xbee se okupiti i do sto \xc5\xbeivotinja. Mladi ovnovi \xc5\xbeive u mladena\xc4\x8dkim skupinama, a s poodmaklom dobi, postaju samotnjaci. Radi razmno\xc5\xbeavanja pridru\xc5\xbeuju se krdu i u borbama s drugim ovnovima poku\xc5\xa1avaju preuzeti vodstvo krda, a uz to i pravo na parenje. Masivni rogovi preuzimaju i amortiziraju silinu udaraca u sudaru rogovlja suparnika, tako da su ozljede u tim borbama vrlo rijetke. Mu\xc5\xbejak s najve\xc4\x87im rogovima na kraju prevla\xc4\x91uje._NEWLINE_I u zajednicama mladih mu\xc5\xbejaka neprekidno dolazi do me\xc4\x91usobnih borbi. Tu vlada stalno natjecanje za vladaju\xc4\x87i polo\xc5\xbeaj u skupini. U ovim skupinama vrlo \xc4\x8desto dolazi do homoseksualnog pona\xc5\xa1anja. Dominantni mu\xc5\xbejak preuzima ulogu vode\xc4\x87eg ovna, a podre\xc4\x91eni mu\xc5\xbejak ulogu \xc5\xbeenke raspolo\xc5\xbeene za parenje._NEWLINE_Parenje se odvija u jesen. Nakon trudno\xc4\x87e od pet do \xc5\xa1est mjeseci na svijet dolazi jedno janje. Za razliku od europskih ovaca, dvojke su vrlo rijetka iznimka. Janje si\xc5\xa1e oko pola godine, a spolnu zrelost dosi\xc5\xbee u dobi od godinu dana. No, \xc5\xbeenke se u pravilu ne pare prije tre\xc4\x87e godine, a mu\xc5\xbejaci su tek u dobi od oko sedam godina dovoljno sna\xc5\xbeni da se izbore za pravo na parenje. \xc5\xbdivotni vijek im mo\xc5\xbee biti i du\xc5\xbei od 20 godina, no ovnovi u pravilu ugibaju puno prije \xc5\xbeenki, jer ih borbe za parenje sna\xc5\xbeno iscrpljuju.\n_START_SECTION_\nMufloni i ljudi\n_START_PARAGRAPH_\nIndijanci Rocky Mountainsa cijenili su kako meso, tako i rogove muflona, od kojeg su izra\xc4\x91ivali brojne alate i kultne predmete._NEWLINE_Prije dolaska Europljana kanadska je ovca (muflon) brojila oko dva milijuna jedinki. Masovni lov doveo je do toga da im prijeti izumiranje. I infekcije koje su stigle do njih kontaktom s doma\xc4\x87im ovcama uzrokovale su smanjenje populacija. Oko 1900-te bilo ih je oko 60.000 jedinki. Iako je lov danas najstro\xc5\xbee zabranjen, broj se jo\xc5\xa1 uvijek nije bitno pove\xc4\x87ao.'